 जियां के शोपियां इच जारी लोकें दा बरोध पूरी कश्मीर घाटी इच फैली चुके दा ऐ जो गठबंधन विश्‍वसनीयता दी नकामी ऐ।  प्रशांसनिक तंत्र दे उपेक्षित रवेइये दे कारण, परिस्थितियां होर बी खराब होने दे संकेत देआ करदी ऐ।  विधानसभा चुनां 2008 ते हाल इच संपन्न होए दे 2009 संसदीय चुनाएं दे फौरन बाद है बनी दी एह् खराब स्थिति नेशनल कांफ्रैंस ते कांग्रेस कांग्रेस दी उप्परली विजय आह्‌ली बक्खी शारा करदी ऐ।  दवै गै पार्टियां स्हेई मायने इच शोपिशं इच दौं जनानियें दे बलात्कार दे बाद होई दी हत्या थमां पैदा जनाक्रोश कन्नै अपंग होई गेई ऐ।  प्रशांसनिक धांधलियें गठबंधन दी राजनीतिक कार्यकारी इच असहायता बधाई दित्ती ऐ।  मुक्खमंत्री उमर अब्दुल्ला दी प्रतिक्रिया ते इस बारदाता कन्नै आक्रोश इच आए दे लोकें दे दबाव कन्नै मसले गी होर जटिल बनाई दित्ता ऐ।  इत्थें तक्कर जे ओह् इस बचार कन्नै सैह्‌मत न जे लम्मे आंदोलन कन्नै कश्मीर इच आम दैनिक दा जीवन प्रभावत होग ते इसदा नकारात्मक प्रभाव पर्यटन उप्पर बी पौग, एह् समूस करदे न जे एह् तनाऽ सरकार पासेआ आपूं गै पैदा कीते दा ऐ।  मुक्खमंत्री गी अपने गै आले दुआले दे लोकें पासेआ दित्ती गेई दी अपर्याप्त जानकारी गै इस परिस्थिति दा मुक्ख कारण लब्भदी ऐ।  इक माह्‌नू जेह्‌ड़ा ऐसे स्तर उप्पर ऐ जेह्‌ड़ा अपनी मर्जी दे लोक चुनी सकदा ऐ, एह् शारा करदा ऐ जे उसदी खराब चोन उप्पर जेह्‌ड़ा के उंदे पासेआ शोपियां तनाऽ गी लेइयै दित्ती गेई दी असंवेदनशील प्रतिक्रिया थमां उंदी अपरिपक्वता गी बाह्‌र आंदा ऐ।  नेकां ते कांग्रेस इच तजरबे दी कमीं नेई ऐ ब जारी बरोध ते किश नेई बलके वर्तमान परिस्थितियें गी दिखदे होई इयां होन नेई दित्ता जाना चाहिदा।  एह् इक गल्ल ऐ जे उच्च स्तर उप्पर अपने आपै गी पुराने रस्ते थमां हटने जनेहा प्रतीत करोआया जा ब एह् बिलकुल बक्खरी गल्ल ऐ जे अनुचित मंग करने आह्‌ले गित्तै इसगी जरूरी समझेआ जा। 